《游绿溪庵赠种花僧石岩》
清代·吴敏树

缘溪还幽尽，遂得孤寺门。谁言古驿近，有此花水源。

山僧不种桃，侧地置小园。窅尔丈室外，品留香色繁。

客来但看花，欲语未许烦。乃知岩师妙，说法在无言。

日斜钟廊下，欲去留题痕。常尉五字绝，吾诗焉可存。

作者简介：（1805—1873）清湖南巴陵人，字本深，号南屏。道光十二年举人，官浏阳训导。以不能行其志，自免归。论文章不依附桐城派，谓当博取之于古书，欲自归有光、欧阳修上规司马迁。所作长于叙事。亦善书法，曾国藩称其字字如履危石，落纸乃迟重绝伦。有《柈湖诗文集》。